“Uyabona thina esikhulile kuyasijabulisa ukubona ukuthi abasikhohliwe.
“Impilo yomuntu inomkhulu nogogo, umalume nomalumekazi ngakho imidlalo eminingi isikushaya indiva lokhu nokwenza sishiyeke ngaphandle emidlalweni eminingi,” kusho usithole engeza ngokuthi lokhu kugcina sekudala indlala enkulu kubalingisi asebekhulile.
"Uma kusenemidlalo efana noZalo esasikhumbula kuyasijabulisa kakhulu.
“Nathi ngesikhathi sifika kulo mkhakha bekukhona abebekhulile kunathi abebesicathulisa sisebenza ngokubambisana, ngakho okwenzeka manje ukuthi abadala basale ngaphandle yiphutha elikhulu okumele lilungiswe ukuze nezingane ezikhulayo zazi ngokuthi umndeni umi kanjani,” ephetha. Sikufisela impumelelo. Umbuzo: Sinonyaka sishadile nomyeni wami. Ngamshada ngazi ukuthi sihlukile ezintweni eziningi engingabala kuzo inkolo nokuziphatha nje. Ngangizitshela ukuthi emva komshado uzoshintsha. Kodwa kuyazifanela nje, futhi ngale kwaloku sihlezi sixabana njalo. Empeleni sengibona sengathi ngizifake enkingeni ukushada umuntu ongazwani nhlobo nenkolo. Ngibona sengathi ngizibophezele ngomuntu ngoba ngizitshela ukuthi lezinto ebengingazithandi ngaye zizoshintsha emva komshado.
Okhathazekile, Empangeni Impendulo: Kusobala ukuthi umyeni wakho useze wajwayela ukwenza noma yini ayifunayo ngoba uyazi ukuthi unkosikazi wakhe ngeke enze lutho. Uwena owamjwayeza le mpilo ngokungenzi lutho mesenza lomkhuba wakhe. Sicebisa thina ukuthi umnqumele ugwayi katiki ngokuthi uma engashintshi indlela yokwenza uzobona owafika ngayo. Kodwa ungakusho lokhu uma ungazimisele ukulandelisa ngezenzo. Umbuzo: Unkosikazi wami usehlezi enginunusela ngeholo lakhe eledlula elami kulezi zinsuku. Noma engakwenzi lokhu ngokudelela kodwa uhlezi efaka ukuthi mina angilethi mali etheni ekhaya. Ngihlezi ngikuveza ukungenami kwami ngalo mkhuba wakhe, useze wangilwisa kamuva nje. Usethi nginomona futhi ngizwela kakhulu ngoba ngingathandi ukuthi akhule emsebenzini. Sengiqome ukuzithulela nje, ngingasho uma esenza le nto yakhe.